
Nr. 14361/03.09.2025
RAPORT DE SPECIALITATE

 privind desemnarea reprezentanților Consiliului Local în Consiliul de administrație și în Comisia pentru Evaluarea și Asigurarea Calității ale Școlii Gimnaziale nr.1 Cornetu, pentru anul școlar 2025-2026

 Prin proiectul de hotărâre prezentat se propune desemnarea a 2 reprezentanți ai Consiliului Local Cornetu în Consiliul de administrație al Școlii Gimnaziale nr. 1 Cornetu  și a unui membru în Comisia pentru Evaluarea și Asigurarea Calității din cadrul Școlii Gimnaziale nr.1 Cornetu.


Potrivit art.128 alin. 2 lit. c din Legea nr.198/2023 a învățământului preuniversitar, „În unităţile de învăţământ de stat, consiliul de administraţie este organul deliberativ de conducere al unităţii de învăţământ şi este constituit din 7, 9 sau 11 membri, astfel:…

c) în cazul în care consiliul de administraţie este format din 11 membri, aceştia sunt: directorul, 4 cadre didactice din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 3 reprezentanţi ai părinţilor".


Potrivit art. 234 alin. 5 lit. e din Legea nr.198/2023 a invatamantului preuniversitar, " (5) Componenţa Comisiei pentru evaluarea şi asigurarea calităţii educaţiei în unităţile din învăţământul preuniversitar cuprinde:

e) un reprezentant al consiliului local;"

De asemenea, potrivit art. 5 alin. 1  din Ordinul Ministerului Educatiei Nationale nr. 5154 din 30.08.2021, pentru aprobarea Metodologiei – cadru de organizare și funcționare a consiliului de administrație din unitățile de învățământ preuniversitar, inspectoratul școlar în raport cu rețeaua școlară, mărimea și specificul fiecărei unități de învățământ, „La începutul fiecărui an școlar, dar nu mai târziu de data începerii cursurilor, consiliul de administrație în exercițiu hotărăște declanșarea procedurii de constituire a noului consiliu de administrație.
Potrivit alin. 2 lit. a din același act normativ, „în vederea constituirii noului consiliu de administrație, directorul unității de învățământ ...solicită, în scris, consiliului local...desemnarea reprezentanților, în termen de 15 zile lucrătoare de la data solicitării”.

În conformitate cu prevederile  art.7 alin..1 lit. b din Ordinul mai sus-menționat, „reprezentanții consiliului local sunt desemnați de acesta. Reprezentanții desemnați ai consiliului local în consiliul de administrație nu pot avea  calitatea de cadru didactic în unitatea de învățământ respectivă”.

Precizăm faptul că, în situația acestui proiect de hotărâre, sunt incidente prevederile art. 129 alin.1 și alin.7 lit. a din Ordonanța de urgență a Guvernului nr. 57/2019, privind Codul administrativ, în a căror implementare și aplicare a fost elaborat acest proiect de hotărâre.


Prin urmare, se constată faptul că acest proiect de hotărâre este fundamentat din punct de vedere al reglementarilor specifice aplicabile, motiv pentru care propunem aprobarea acestuia în următoarea ședința a Consiliului Local.

SECRETARUL GENERAL AL COMUNEI CORNETU, 
Daniela Vasilescu
